Eventyret om Askepott

Eventyret om Askepott (originaltittel: Cinderella) er en amerikansk romantisk eventyrfilm fra 2015. Filmen er regissert av Kenneth Branagh, og har Lily James og Cate Blanchett i hovedrollene som Askepott og den onde stemoren, med Richard Madden, Helena Bonham Carter og Stellan Skarsgård i andre sentrale roller.

 Om filmen 
Eventyret om Askepott hadde premiere i Norge 13. mars 2015. Filmen er ikke en direkte gjeninnspilling av Disney-klassikeren fra 1950, men låner mange elementer fra filmen.

 Handling 
Etter at godhjertede Ella (spilt av Lily James) blir foreldreløs, må hun bo med stemoren (spilt av Cate Blanchett) og hennes to døtre, som gjør så godt de kan for å gjøre livet hennes så vemodig som mulig. Men Ella får igjen håpet når hun møter en kjekk fremmed (spilt av Richard Madden) i skogen, som viser seg å være den eneste sønnen av landets døende konge, og de to forelsker seg. Men dette er ikke i planene til hverken storhertugen (spilt av Stellan Skarsgård) eller stemoren. Kan Ella til slutt leve lykkelig alle sine dager?

 Rolleliste 
 Lily James som Cinderella (Ella)
 Eloise Webb som unge Ella
 Cate Blanchett som Stepmother (Lady Tremaine)
 Richard Madden som Prince (Kit)
 Helena Bonham Carter som Fairy Godmother
 Nonso Anozie som Captain
 Stellan Skarsgård som Grand Duke
 Sophie McShera som Drisella
 Holliday Grainger som Anastasia
 Derek Jacobi som King
 Ben Chaplin som Ellas far
 Hayley Atwell som Ellas mor

 Eksterne lenker 


Kategori:Filmer fra 2015
Kategori:Romantiske dramafilmer fra USA
Kategori:Eventyrfilmer fra USA
Kategori:Familiefilmer fra USA
Kategori:Nyinnspillinger av filmer
Kategori:Disney-filmer
Kategori:Engelskspråklige filmer